Document ID: 32006D0017

ODLOČBA KOMISIJE
z dne 11. januarja 2006
o spremembi Dodatka A k Prilogi V k Aktu o pristopu iz leta 2003 glede nekaterih obratov v sektorjih mesa in mleka v Češki republiki
(notificirano pod dokumentarno številko C(2005) 6052)
(Besedilo velja za EGP)
(2006/17/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti odstavka (d) oddelka A(1) poglavja 3 Priloge V k Aktu,
ob upoštevanju naslednjega:
(1)
Češki republiki so bila odobrena prehodna obdobja za nekatere obrate, navedene v Dodatku A (1) Priloge V k Aktu o pristopu iz leta 2003.
(2)
V skladu z uradno izjavo češkega pristojnega organa so nekateri obrati zaključili postopek posodabljanja in so sedaj v celoti usklajeni z zakonodajo Skupnosti. Nekateri obrati so prenehali opravljati dejavnosti, za katere so pridobili prehodno obdobje. Ti obrati se zato črtajo s seznama obratov v prehodu.
(3)
Status treh obratov za proizvodnjo mesa in njihova ponovna razvrstitev kot obrati z nizko zmogljivostjo sta še vedno predmet razprave s pristojnim češkim organom. Za razjasnitev položaja je treba predvideti nekaj dodatnega časa.
(4)
Dodatek A k Prilogi V k Aktu o pristopu iz leta 2003 je zato treba ustrezno spremeniti. Zaradi jasnosti ga je treba nadomestiti.
(5)
Stalni odbor za prehranjevalno verigo in zdravje živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Dodatek A k Prilogi V k Aktu o pristopu iz leta 2003 se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 11. januarja 2006

Labels: 17
7
0
18
15